Dialog om Stellas MGP-deltakelse
NRK har en tradisjon for å la fjorårsvinnere opptre i den norske finalen. I fjor vant Stella Mwangi (25) og hennes «Haba Haba». Stella Mwangi la tidligere i uken ut bilder på nettet fra øvingene til sitt finalenummer sammen med sin Urban Tribe-trupp. Nå er det uvisst om det blir noen opptreden. Ingen kommentar Fredag formiddag ble det også klart at Stella Mwangi avlyser sin opptreden på Parkteatret i Oslo lørdag kveld. Verken Stellas plateselskap EMI eller MGP-arrangør NRK ønsker foreløpig å kommentere hvorvidt Stella Mwangi dukker opp i Oslo Spektrum neste helg, av respekt for sorgen som fjorårets vinner nå gjennomlever. Men etter det VG Nett erfarer, forventer ikke NRK at Stella Mwangi orker å gjennomføre innslaget sitt så kort tid etter farens brå død. Stella lærte musikk og dans av pappa Samtidig gjenstår flere diskusjoner før en avgjørelse om dette blir tatt og hva som blir reserveløsningen dersom Stella Mwangi takker nei til årets norske Melodi Grand Prix-finale.
Stella Mwangis innslag i den norske Melodi Grand Prix-finalen i Oslo Spektrum neste helg står i fare etter at hennes far denne uken brått ble revet bort.